જૅકપૉટ નિર્માતા : ઉર્વશી શર્મા દિગ્દર્શક : કૈઝાદ ગુસ્તાદ કલાકારો : સન્ની લિયોન , સચિન જોશી , નસીરુદ્દીન શાહ સંગીત : શારિબ શબરી , તોશિબ શબરી સ્ટાર : 1.5 સન્ની લિયોન કે જે પોતાની ફિલ્મ જૅકપૉટની રિલીઝનો આતુરતાપૂર્વક ઇંતેજાર કરતા હતાં , તેઓ કદાચ પોતાની ફિલ્મને મળતા ફીકા પ્રતિસાદના કારણે થોડાક નિરાશ હશે . જૅકપૉટ ફિલ્મની રિલીઝને જેટલી હાઇપ કરાઈ હતી , પણ ફિલ્મની રિલીઝ એટલી જ ઠંડી રહી . જૅકપૉટ વડે નથી સન્ની કે નથી સચિન જોશીના કૅરિયરમાં જૅકપૉટ લાગ્યો . ફિલ્મની વાર્તા ખૂબ જૂની અને ચીલાચાલુ છે અને સાથે જ ફિલ્મમાં સન્ની લિયોન ઉપરાંત કંઈ પણ જોવા જેવું નથી . નસીરુદ્દીન શાહે પોતાના તરફથી પુરતા પ્રયત્નો કર્યા છે કે ફિલ્મને પોતાનો ટેસ્ટ આપવાની , પણ કદાચ ક્યાંકને ક્યાંક દિગ્દર્શનમાં ખામી રહી જતાં નસીરુદ્દીનની યોગ્યતાનો બરાબર યૂઝ ન કરી શકાયો . જ્યાં સુધી એંટરટેનમેંટની વાત છે , તો જૅકપૉટ ફિલ્મમાં એંટરટેનમેંટના નામે સન્ની લિયોનના બોલ્ડ એક્ટ્સ , કેટલાંક બહેતરીન ગીત તેમજ સન્ની લિયોનના પતિ ડેનિયલ વેબરની કૅમિયો એન્ટ્રી છે . ઉપરાંત ફિલ્મમાં બીજુ કંઈ ઇંટરેસ્ટિંગ નથી . ફિલ્મની વાર્તા ખૂબ જ જૂની અને બેકાર છે , તો સન્નીએ કંઈ પણ નવુ નથી કર્યું . થ્રિલરના નામે માત્ર એક મજાક કરાઈ છે .